_:nf4a20edff4ee434da089bd8dd7291e17xb0
<http://schema.org/articleBody>
"Građani Srbije koji se nalaze u inozemstvu, samim tim i u Bosni i Hercegovini, morat će se po povratku u matičnu zemlju javiti epidemiologu i svom porodičnom ljekaru, odlučeno je na sjednici Kriznog štaba.\r\nKako piše Blic, ova odluka stupit će na snagu u petak 18. septembra u 18 sati, tako da svi građani koji ljetuju u inostranstvu imaju vremena da se vrate u Srbiju.\r\n\"Ono što je veoma bitno je da su sve zemlje u okruženju bilježile porast broja novozaraženih. Crna Gora se nalazi na trećem mestu, na tom spisku su i Hrvatska i Bosna i Hercegovina. Kod nas je situacija znatno povoljnija. Ovom prilikom apelujemo na sve naše građane koji se nalaze u tim zemljama da se vrate u Srbiju do petka. Od petka u 18 sati se uvodi nadzor za sve putnike koji ulaze iz tih zemalja da bi se smanjio rizik. Apelujemo na sve građane da se vrate u svoju zemlju, jer ćemo nakon toga imati drugačiji režim\", rekla je zamjenica direktora Instituta Batut i članica državnog Kriznog štaba, Darija Кisić-Tepavčević.\r\nOna je istakla da je nadzor od 10 dana po preporukama Svjetske zdravstvene organizacije.\r\n\"Ove zemlje smo naveli jer se tu nalazi najveći dio naših građana. U dosta zemalja je gora epidemiološka situacija nego u našoj zemlji\", dodala je Kisić-Tepavčev.\r\nIzvor: https://radiosarajevo.ba"
<https://radiobrcko.ba/region/gradani-srbije-koji-se-nalaze-u-bih-morat-ce-se-po-povratku-javiti-epidemiologu-i-svom-porodicnom-ljekaru/>